Document ID: 32013R0212

KOMISJONI MÄÄRUS (EL) nr 212/2013,
11. märts 2013,
millega asendatakse Euroopa Parlamendi ja nõukogu määruse (EÜ) nr 396/2005 I lisa seoses lisas esitatud toodete täiendamise ja muutmisega
(EMPs kohaldatav tekst)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 23. veebruari 2005. aasta määrust (EÜ) nr 396/2005 taimses ja loomses toidus ja söödas või nende pinnal esinevate pestitsiidide jääkide piirnormide ja nõukogu direktiivi 91/414/EMÜ muutmise kohta, (1) eriti selle artiklit 4,
ning arvestades järgmist:
(1)
Mitu liikmesriiki on esitanud taotluse teha määruse (EÜ) nr 396/2005 I lisa veerus „Näited lähedaste sortide või muude toodete kohta, mis sisalduvad määratluses ja mille suhtes kohaldatakse sama jääkide piirnormi” muudatusi ja täiendusi.
(2)
Neid täiendusi on vaja liikmesriikide turul kättesaadavaks muutunud uute puuviljade, köögiviljade ja teraviljade lisamiseks määruse (EÜ) nr 396/2005 I lisasse.
(3)
Asjakohane on lisada järgmised puu-, köögi- ja teraviljad ning loomsed tooted: budakämblad, tangorid, punased datlid / hiina datlid / jujuubid, teivamplid, longanid, aed-lansapuu viljad, söödav salakpalm, mugul-nõianõges, suur takjas, muud sibulad, muud rohelised sibulad, valge baklažaan / antroewa, karella/sopropo, kandiline käsnkõrvits / teroi, harilik madukurk, harilik pudelkõrvits, tuumkõrvits, suvikõrvits (hilised sordid), minimais, mungoaidandid, lutserniidandid, võilillelehed, nuikapsalehed, harilik taro, söödav tsestrum / bitaviri-kibeleht, spinatbasella, banaanilehed, vesi-lehtertapp / hiina lehtertapp, marsiilea, salatneptuunia, koriander-ogaputk, juurpeterselli lehed, püha basiilik, vürtsbasiilik, ameerika basiilik, sidrunhein, aasia vesinaba, beetlilehed, vürtsmuraia lehed, banaaniõied, guaaraoad, sojaoad, tuskaroora vesiriis, kurgirohu lehed ja varred, roniakaatsia, seeneniidistik, teelehtjas ussikeel, korakaani sõrmhirss, neegri-hiidhirss, kanaari paelrohu seemned, roheline pipar, hirved ja kärjemesi.
(4)
Ühtluse huvides on asjakohane tõsta ulukid kategooriast „Muud põllumajandusloomad” kategooriasse „Muud maismaaloomadelt pärit tooted” ning söödavad lilled kategooriast „muud” kategooriasse, kus on esindatud taimede näited.
(5)
Selleks et paremini järgida rahvusvahelise taksonoomilise nomenklatuuri eeskirju, on asjakohane kohanda ladinakeelseid nimetusi järgmiste taimede puhul: pistaatsiapähklid, õunad, kirsid, maasikad, põldmurakad, mustikad, kinkanid, kartulid, jamss, söögipeet, paprikad, söödav muskushibisk, spargelkapsas, peakapsas, hiina kapsas, lehtkapsas, nuikapsas, eskariool, rukola, Brassica võrsed ja lehed, lehtpeet, salatsigur, lehtseller, basiilik, palmi säsi, suhkrusorgo, kohvioad, roosi õielehed, jasmiiniõied, pärnaõied, punapõõsa lehed, till, Sechuani pipar, kaneel, kollajuur, suhkrupeet ja banaan.
(6)
Võttes arvesse huvitatud isikute ja täitevasutuste taotlusi ning pidades silmas seda, millisel kujul tooted turul esinevad, tuleks teha mõningaid muudatusi seoses toodete nende osadega, mille suhtes jääkide piirnorme kohaldatakse.
(7)
Sellised muudatused on vaja sätestada tee, kakaoubade, humala, nuikapsa ja loomset päritolu toodete puhul.
(8)
Selguse huvides on asjakohane määruse (EÜ) nr 396/2005 I lisa asendada.
(9)
Seepärast tuleks määrust (EÜ) nr 396/2005 vastavalt muuta.
(10)
Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega ning ei Euroopa Parlament ega nõukogu ole vastuväiteid esitanud,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 396/2005 I lisa asendatakse käesoleva määruse lisas esitatud tekstiga.
Artikkel 2
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Brüssel, 11. märts 2013

Labels: 0
17
6